Ericu950/Stoicheia-meter-silver huggingface dataset:
τούτοις ὁ νομοθέτης φησὶ δίδοσθαι „ πόλεις μεγάλας καὶ καλάς , ἃς οὐκ ᾠκοδόμησαν , οἰκίας πλήρεις τῶν ἀγαθῶν , ἃς οὐκ ἐνέπλησαν , λάκκους λελατομημένους , οὓς οὐκ ἐξελατόμησαν , ἀμπελῶνας καὶ ἐλαιῶνας , οὓς οὐκ ἐφύτευσαν „  Deut .
πόλεις μὲν οὖν καὶ οἰκίας συμβολικῶς τάς τε γενικὰς καὶ τὰς εἰδικὰς ἀρετὰς ὑπογράφει ·
πόλει μὲν γὰρ ἔοικε τὸ γένος , ὅτι κ ἀν μείζοσιν ἐξετάζεται περιγραφαῖς καὶ πλειόνων κοινόν ἐστιν , εἶδος δὲ οἰκίᾳ τῷ συνῆχθαί τε μᾶλλον καὶ πεφευγέναι τὴν κοινότητα 0 1 .
προητοιμασμένοι δὲ λάκκοι τὰ χωρὶς τῶν πόνων τούτοις πρόχειρα ἆθλα , οὐρανίων καὶ ποτίμων δεξαμεναὶ ναμάτων , πρὸς φυλακὴν τῶν προειρημένων ἀρετῶν εὐτρεπεῖς θησαυροί , ἐξ ὧν εὐφροσύνη περιγίνεται ψυχῇ τελεία φῶς τὸ ἀληθείας ἀπαστράπτουσα 0 .
τοὺς μὲν οὖν ἀμπελῶνας εὐφροσύνης , τοὺς δ ἐλαιῶνας φωτὸς πεποίηται σύμβολον 0 .
εὐδαίμονες μὲν οὖν οὗτοι , παραπλήσιόν τι πάσχοντες τοῖς ἐκ βαθέος ὕπνου διανισταμένοις καὶ τὸν κόσμον ἐξαίφνης ἀπόνως καὶ χωρὶς πραγματείας ὁρῶσιν , ἄθλιοι δὲ οἷς πρὸς ἃ μὴ πεφύκασιν ἀντιφιλονεικεῖν συμβαίνει ἔριδι , ἀργαλεωτάτῃ νόσῳ , ἐπαιρόμενοι 0 .
πρὸς γὰρ τῷ τοῦ τέλους ἀποτυγχάνειν ἔτι μετ οὐ μικρᾶς βλάβης μεγάλην αἰσχύνην ὑπομένουσιν , ὥσπερ αἱ πρὸς ἐναντία πνεύματα νῆες ἐνθαλαττεύουσαι 0 ·
πρὸς γὰρ τῷ μὴ τυγχάνειν ὑποδρόμων ἐφ οὓς ἐπείγονται , πολλάκις αὐτοῖς πλωτῆρσι καὶ φορτίοις ἀνατραπεῖσαι λύπην μὲν φίλοις , ἡδονὴν δὲ ἐχθροῖς ἐμπαρέσχον 0 .
λέγει οὖν ὁ νόμος , ὅτι „ παραβιασάμενοί τινες ἀνέβησαν ἐπὶ τὸ ὄρος , καὶ ἐξῆλθεν ὁ Ἀμορραῖος ὁ κατοικῶν ἐν τῷ ὄρει ἐκείνῳ , καὶ ἐτίτρωσκεν αὐτούς , ὡς ἂν ποιήσειαν αἱ μέλισσαι , καὶ ἐδίωξεν αὐτοὺς ἀπὸ Σηεὶρ ἕως Ἑρμᾶ “  Deut .
ἀνάγκη γὰρ καὶ τοὺς ἀφυῶς ἔχοντας πρὸς τὰς τῶν τεχνῶν ἀναλήψεις , εἴ τι βιαζόμενοι πονοῖντο περὶ αὐτάς , μὴ μόνον σφάλλεσθαι τοῦ τέλους , ἀλλὰ καὶ αἰσχύνην ὀφλεῖν , καὶ τοὺς ἄλλο τι τῶν δεόντων ἀσυγκαταθέτῳ γνώμῃ πράττοντας μὴ ἐθελουσίως βιαζομένους δὲ τὸ παρ αὑτοῖς ἑκούσιον μὴ κατορθοῦν , ἀλλὰ πρὸς τοῦ συνειδότος τιτρώσκεσθαί τε καὶ διώκεσθαι 0 .
καὶ τοὺς τὰς ὀλιγοχρημάτους παρακαταθήκας ἀποδιδόντας ἐπὶ θήρᾳ στερήσεως μειζόνων εἴποις ἂν πίστει διαφέρειν , οἳ καὶ ὅτε ἀπέδοσαν πολλὰ τὴν ἔμφυτον ἀπιστίαν ἐβιάσαντο , ὑφ ἧς μήποτε παύσαιντο κατακεντούμενοι ;
θεραπείαν δὲ ὅσοι τοῦ μόνου σοφοῦ νόθον ἐπετήδευσαν , ὥσπερ ἐπὶ σκηνῆς ἱεροπρεπεστάτης ἄχρι τοῦ μόνον ἐπιδείξασθαι τοῖς συνεληλυθόσι θεαταῖς προαίρεσιν ἐνδύντες βίου , βωμολοχίαν πρὸ εὐσεβείας ἐν τῇ ψυχῇ φέροντες , οὐχ αὑτοὺς ὥσπερ ἐπὶ τροχοῦ κατατείνουσι καὶ βασανίζουσιν ἀναγκάζοντες ἐπιμορφάζειν ψευδῶς , ἃ πρὸς ἀλήθειαν μὴ πεπόνθασι 0 ;
τοιγάρτοι βραχὺν χρόνον ἐπισκιασθέντες διὰ τῶν δεισιδαιμονίας συμβόλων , ἣ κώλυσις μέν ἐστιν ὁσιότητος , μεγάλη δὲ καὶ τοῖς ἔχουσι καὶ τοῖς συνιοῦσι ζημία , εἶτ αὖθις ἀπαμφιασάμενοι τὰ περίαπτα γυμνὴν ἐπιδείκνυνται τὴν ὑπόκρισιν καὶ τότε ὥσπερ οἱ ξενίας ἁλόντες νοθεύονται τῇ μεγίστῃ πόλεων ἀρετῇ μηδὲν προσήκοντας ἑαυτοὺς παρεγγράψαντες 0 .
τὸ γὰρ βίαιον ὀλιγοχρόνιον , ὡς καὶ αὐτό που δηλοῖ τ οὔνομα παρὰ τὸ βαιὸν εἰρημένον 0 ·
βαιὸν δὲ τὸ ὀλιγοχρόνιον ἐκάλουν οἱ παλαιοί .
τί δέ ἐστι τὸ „ Νῶε εὗρε χάριν παρὰ κυρίῳ τῷ θεῷ “ , διαπορητέον .
ἆρ οὖν τοιοῦτόν ἐστι τὸ δηλούμενον , ὅτι χάριτος ἔτυχεν , ἢ ὅτι χάριτος ἄξιος ἐνομίσθη 0 ;
ἀλλὰ τὸ μὲν πρότερον οὐκ εἰκὸς ὑπονοεῖν 0 ·
τί γὰρ αὐτῷ πλέον δεδώρηται πάντων , ὡς ἔπος εἰπεῖν , ὅσα οὐ συγκέκριται μόνον , ἀλλὰ καὶ στοιχειώδεις ἁπλαῖ φύσεις εἰσί , χάριτος ἠξιωμένων θείας ;
τὸ δ ὕστερον ἔχει μέν τινα οὐκ ἀνάρμοστον λόγον , κρίνοντος τοῦ αἰτίου δωρεῶν ἀξίους τοὺς τὸ θεῖον ἐν ἑαυτοῖς νόμισμα , τὸν ἱερώτατον νοῦν , αἰσχροῖς ἐπιτηδεύμασι μὴ διαφθείροντας , ἴσως δὲ οὐκ ἀληθῆ 0 .
πηλίκον γάρ τινα εἰκὸς γενέσθαι τὸν ἄξιον χάριτος κριθησόμενον παρὰ θεῷ 0 ;
ἐγὼ μὲν γὰρ ἡγοῦμαι μόλις ἂν καὶ σύμπαντα τὸν κόσμον τούτου λαχεῖν ·
καίτοι τό γε πρῶτον καὶ μέγιστον καὶ τελεώτατον τῶν θείων ἔργων ἐστὶν οὗτος .
μήποτ  οὖν ἄμεινον ἂν εἴη ἐκδέχεσθαι τοῦτο , ὅτι ζητητικὸς καὶ πολυμαθὴς γενόμενος ὁ ἀστεῖος ἐν οἷς ἅπασιν ἐζήτησε τοῦθ εὗρεν ἀληθέστατον , χάριν ὄντα θεοῦ τὰ πάντα , γῆν , ὕδωρ , ἀέρα , πῦρ , ἥλιον , ἀστέρας , οὐρανόν , ζῷα καὶ φυτὰ σύμπαντα .
κεχάρισται δὲ ὁ θεὸς αὑτῷ μὲν οὐδέν  οὐ δὲ γὰρ δεῖται  , κόσμον δὲ κόσμῳ καὶ τὰ μέρη ἑαυτοῖς τε καὶ ἀλλήλοις , ἔτι δὲ τῷ παντί 0 .
οὐδὲν δὲ κρίνας ἄξιον χάριτος ἄφθονα καὶ τῷ ὅλῳ καὶ τοῖς μέρεσι δεδώρηται τὰ ἀγαθά , ἀλλ ἀπιδὼν εἰς τὴν ἀίδιον ἀγαθότητα καὶ νομίσας ἐπιβάλλον τῇ μακαρίᾳ καὶ εὐδαίμονι φύσει ἑαυτοῦ τὸ εὐεργετεῖν 0 .
ὥστε εἴ τίς μ ἔροιτο , τίς αἰτία γενέσεως κόσμου , μαθὼν παρὰ Μωυσέως ἀποκρινοῦμαι , ὅτι ἡ τοῦ ὄντος ἀγαθότης , ἥτις ἐστὶ πρεσβυτάτη τῶν * * * χαρίτων οὖσα ἑαυτῇ 0 .
παρατηρητέον δ ὅτι τὸν μὲν Νῶέ φησιν εὐαρεστῆσαι ταῖς τοῦ ὄντος δυνάμεσι , κυρίῳ τε καὶ θεῷ  Gen 0 .
6 , 8  , Μωυσῆν δὲ τῷ δορυφορουμένῳ πρὸς τῶν δυνάμεων καὶ δίχα αὐτῶν κατὰ τὸ εἶναι μόνον νοουμένῳ 0 ·
λέγεται γὰρ ἐκ προσώπου τοῦ θεοῦ ὅτι „ εὕρηκας χάριν παρ ἐμοὶ “  Exod .
33 , 17  δεικνὺς ἑαυτὸν τὸν ἄνευ παντὸς ἑτέρου 0 .
οὕτως ἄρα τὴν μὲν κατὰ Μωυσῆν ἄκραν σοφίαν ἀξιοῖ χάριτος ὁ ὢν αὐτὸς δι ἑαυτοῦ μόνου , τὴν δὲ ἀπεικονισθεῖσαν ἐκ ταύτης δευτέραν καὶ εἰδικωτέραν οὖσαν διὰ τῶν ὑπηκόων δυνάμεων , καθ ἃς καὶ κύριος καὶ θεός , ἄρχων τε καὶ εὐεργέτης ἐστίν 0 .
ἕτερος δέ τις φιλοσώματος καὶ φιλοπαθὴς νοῦς πραθεὶς τῇ ἀρχιμαγείρῳ  Gen 0 .
39 , 1  τοῦ συγκρίματος ἡμῶν ἡδονῇ καὶ ἐξευνουχισθεὶς τὰ ἄρρενα καὶ γεννητικὰ τῆς ψυχῆς μέρη πάντα , σπάνει κεχρημένος καλῶν ἐπιτηδευμάτων , ἀκοὴν παραδέξασθαι θείαν ἀδυνατῶν , ἐκκλησίας τῆς ἱερᾶς ἀπεσχοινισμένος  Deut .
23 , 1  , ἐν ᾗ  σύλλογοι καὶ  λόγοι περὶ ἀρετῆς ἀεὶ μελετῶνται , εἰς μὲν τὸ δεσμωτήριον τῶν παθῶν εἰσάγεται , χάριν δὲ εὑρίσκει τὴν ἀτιμίας ἀδοξοτέραν παρὰ τῷ ἀρχιδεσμοφύλακι  Gen .
δεσμῶται μὲν γὰρ κυρίως εἰσὶν οὐχ οὓς ἐν δικαστηρίῳ καταδικασθέντας ὑπὸ κλήρῳ ἀρχόντων ἢ καὶ χειροτονηθέντων δικαστῶν ἀπάγουσί τινες εἰς ἀποδεδειγμένον χῶρον κακούργων , ἀλλ ὧν ἡ φύσις κατεδίκασε ψυχῆς τρόπων , οἵτινες ἀφροσύνης καὶ ἀκολασίας καὶ δειλίας καὶ ἀδικίας καὶ ἀσεβείας καὶ ἄλλων ἀμυθήτων κηρῶν γέμουσιν .
ὁ δὲ ἐπίτροπος καὶ φύλαξ καὶ ταμίας τούτων , ὁ ἡγεμὼν τοῦ δεσμωτηρίου , σύστημα καὶ συμφόρημα κακιῶν ἀθρόων καὶ ποικίλων εἰς ἓν εἶδος συνυφασμένων ἐστίν , ᾧ τὸ εὐαρεστῆσαι μεγίστη ζημία 0 ·
ἣν οὐχ ὁρῶντες ἔνιοι , ἀπατώμενοι δὲ περὶ τὸ βλάπτον ὡς ὠφελοῦν , προσίασί τε αὐτῷ μάλα γεγηθότες καὶ δορυφοροῦσιν , ἵν  ὕπαρχοι καὶ διάδοχοι φυλακῆς ἁμαρτημάτων ἀκουσίων τε καὶ ἑκουσίων πιστοὶ κριθέντες γένωνται .
ἀλλὰ σύ γε , ὦ ψυχή , τὴν δεσποτείαν καὶ ἡγεμονίαν ταύτην ἀργαλεωτέραν τῆς ἐπαχθοῦς δουλείας νομίσασα , μάλιστα μὲν ἀδέσμῳ καὶ λελυμένῃ καὶ ἐλευθέρᾳ χρῆσαι προαιρέσει τοῦ βίου 0 ·
ἂν δ ἄρα ἀγκιστρευθῇς ὑπὸ πάθους , δεσμῶτις μᾶλλον ἢ εἱρκτοφύλαξ ὑπόμεινον γενέσθαι 0 ·
κακωθεῖσα μὲν γὰρ καὶ στενάξασα ἔλεον εὑρήσεις , σπουδαρχίαις δὲ καὶ λιμοδοξίαις ὑποβαλοῦσα σαυτὴν ἡδὺ κακὸν τὸ εἱρκτοφυλακεῖν καὶ μέγιστον ἀναδέξῃ , ὑφ οὗ γενήσῃ πάντα ἀγώγιμος τὸν αἰῶνα .
τὰς μὲν οὖν παρὰ τοῖς ἀρχιδεσμοφύλαξιν εὐαρεστήσεις ἀνὰ κράτος ἀπόθου , τῶν δὲ παρὰ τῷ αἰτίῳ διαφερόντως μετὰ σπουδῆς τῆς ἁπάσης ἐφίεσο .
ἐὰν δ ἄρα ἀδυνατῇς  ὑπερβάλλον γὰρ τὸ τοῦ ἀξιώματος μέγεθος  , ἴθι ἀμεταστρεπτὶ πρὸς τὰς δυνάμεις αὐτοῦ καὶ τούτων ἱκέτις γενοῦ , μέχρις ἂν ἀποδεξάμεναι τὸ συνεχὲς καὶ γνήσιον τῆς θεραπείας ἐν τῇ τῶν εὐαρεστησάντων αὐταῖς κατατάξωσι χώρᾳ , καθάπερ καὶ τὸν Νῶε , οὗ τῶν ἐγγόνων θαυμαστότατον καὶ καινότατον πεποίηται τὸν κατάλογον 0 ·
„ αὗται αἱ γενέσεις Νῶε 0 ·
νῶε ἄνθρωπος δίκαιος , τέλειος ὢν ἐν τῇ γενεᾷ αὐτοῦ 0 ·
τῷ θεῷ εὐηρέστησε Νῶε “  Gen .
τὰ μὲν γὰρ τοῦ συγκρίματος γεννήματα πέφυκεν εἶναι καὶ αὐτὰ συγκρίματα ·
ἵπποι γὰρ ἵππους καὶ λέοντες λέοντας καὶ βόες ταύρους , ὁμοίως δὲ καὶ ἄνθρωποι ἀνθρώπους ἐξ ἀνάγκης γεννῶσι 0 1 ·
διανοίας δὲ ἀγαθῆς οὐ τὰ τοιαῦτα οἰκεῖα ἔγγονα , ἀλλ αἱ προειρημέναι ἀρεταί , τὸ ἄνθρωπον εἶναι , τὸ δίκαιον εἶναι , τὸ τέλειον εἶναι , τὸ θεῷ εὐαρεστῆσαι 0 1 ·
ὅπερ ἐπειδὴ καὶ τελεώτατον ἦν καὶ ὅρος τῆς ἄκρας εὐδαιμονίας , ἐφ ἅπασιν εἴρηται .
γένεσις δὲ ἡ μὲν ἀγωγὴ καὶ ὁδός τίς ἐστιν ἐκ τοῦ μὴ ὄντος εἰς τὸ εἶναι  ταύτῃ φυτά τε καὶ ζῷα ἐξ ἀνάγκης ἀεὶ χρῆσθαι πέφυκεν  , ἑτέρα δ ἐστὶν ἡ ἐκ βελτίονος γένους εἰς ἔλαττον εἶδος μεταβολή , ἧς μέμνηται ὅταν φῇ ·
„ αὗται δὲ αἱ γενέσεις Ἰακώβ 0 ·
ἰωσὴφ δέκα ἑπτὰ ἐτῶν ἦν ποιμαίνων μετὰ τῶν ἀδελφῶν τὰ πρόβατα , ὢν νέος , μετὰ τῶν υἱῶν Βαλλᾶς καὶ μετὰ τῶν υἱῶν Ζελφᾶς τῶν γυναικῶν πατρὸς αὐτοῦ “  Gen .
ὅταν γὰρ ὁ ἀσκητικὸς καὶ φιλομαθὴς οὗτος λόγος ἀπὸ τῶν θειοτέρων ἐννοημάτων εἰς ἀνθρωπίνας καὶ θνητὰς δόξας καταβιβασθῇ , ὁ τοῦ σώματος καὶ τῶν περὶ αὐτὸ χορευτὴς Ἰωσὴφ εὐθὺς ἀπογεννᾶται , νέος ὢν ἔτι , κ ἂν μήκει χρόνου πολιὸς γένηται , πρεσβυτέρας οὔ τε γνώμης οὔ τε ἀκοῆς εἰσάπαν ἐπῃσθημένος , ἣν οἱ Μωυσέως θιασῶται κατασταθέντες κτῆμα καὶ ἀπόλαυσμα ὠφελιμώτατον ἑαυτοῖς τε καὶ τοῖς ἐντυγχάνουσιν εὕραντο .
διὰ τοῦτό μοι δοκεῖ τὸν τύπον αὐτοῦ καὶ τὴν ἀκριβεστάτην τοῦ χαρακτῆρος ἰδέαν βουλόμενος ἐκδηλοτέραν ἐγγράψαι ποιμαίνοντα εἰσάγειν μετὰ γνησίου μὲν οὐδενός , μετὰ δὲ τῶν νόθων ἀδελφῶν , οἳ παλλακίδων ὄντες ἀπὸ τοῦ χείρονος γένους , τοῦ πρὸς γυναικῶν , ἀλλ οὐκ ἀπὸ τοῦ κρείττονος , τοῦ πρὸς ἀνδρῶν , χρηματίζουσιν ·
υἱοὶ γὰρ τῶν γυναικῶν Βαλλᾶς καὶ Ζελφᾶς , ἀλλ οὐκ Ἰσραὴλ τοῦ πατρὸς νυνὶ καλοῦνται 0 .
ζητήσαι δ ἄν τις προσηκόντως , τίνος ἕνεκα μετὰ τὴν ἐν ταῖς ἀρεταῖς τοῦ Νῶε τελείωσιν εὐθὺς εἴρηται , ὅτι „ ἐφθάρη ἡ γῆ ἐναντίον τοῦ θεοῦ καὶ ἐπλήσθη ἀδικίας “  Gen .
ἀλλ ἴσως οὐ χαλεπὸν λύσεως εὐπορῆσαι τῷ μὴ σφόδρα παιδείας ἀπείρῳ 0 .
λεκτέον οὖν ὅτι , ἐπειδὰν ἐν ψυχῇ τὸ ἄφθαρτον εἶδος ἀνατείλῃ , τὸ θνητὸν εὐθέως φθείρεται ·
γένεσις γὰρ τῶν καλῶν θάνατος αἰσχρῶν ἐπιτηδευμάτων ἐστίν , ἐπεὶ καὶ φωτὸς ἐπιλάμψαντος ἀφανίζεται τὸ σκότος .
διὰ τοῦτο ἐν τῷ νόμῳ τῆς λέπρας ἀκριβέστατα διείρηται , ὅτι „ ἐὰν ἀνατείλῃ χρὼς ζῶν ἐν τῷ λεπρῷ , μιανθήσεται “  Lev .
καὶ προσεπισφίγγων αὐτὸ τοῦτο καὶ ὥσπερ ἐναποσημαινόμενος ἐπιφέρει „ καὶ μιανεῖ ὁ χρὼς ὁ ὑγιής “ , ἀντιταττόμενος τῷ εἰκότι καὶ συνήθει ·
πάντες γὰρ οἱ ἄνθρωποι τὰ νοσοῦντα φθορὰς τῶν ὑγιαινόντων καὶ τὰ νεκρὰ τῶν ζώντων , οὐκ ἔμπαλιν τὰ ὑγιαίνοντα καὶ ζῶντα τῶν ἐναντίων , ἀλλὰ σωτήρια νομίζουσι 0 .
καινότατος δ ἐν ἅπασι τὴν σοφίαν ὁ νομοθέτης ὢν καὶ τοῦτο ἴδιον εἰσηγήσατο , διδάσκων ὅτι τὰ ὑγιαίνοντα καὶ ζῶντα τοῦ μὴ καθαρεύειν μιασμάτων αἴτια γίνεται ·
τὸ γὰρ ὑγιαῖνον καὶ ζῶν ἐν ψυχῇ χρῶμα ὡς ἀληθῶς φαινόμενον ἐπ αὐτῆς ἔλεγχός ἐστιν .
οὗτος ὅταν ἀνάσχῃ , κατάλογον ποιεῖται τῶν ἁμαρτημάτων αὐτῆς ἁπάντων , καὶ ὀνειδίζων καὶ δυσωπῶν καὶ ἐπιπλήττων μόλις παύεται ·
ἡ δ ἐλεγχομένη γνωρίζει τὰ καθ  ἕκαστα , ὧν παρὰ τὸν ὀρθὸν λόγον ἐπετήδευε , καὶ τότε ἄφρονα καὶ ἀκόλαστον καὶ ἄδικον καὶ πλήρη μιασμάτων ἑαυτὴν καταλαμβάνει .
διὸ καὶ παραδοξότατον νόμον ἀναγράφει , ἐν ᾧ τὸν μὲν ἐκ μέρους ὄντα λεπρὸν ἀκάθαρτον , τὸν δὲ ὅλον δι ὅλων ἀπὸ ἄκρων ποδῶν ἄχρι κεφαλῆς ἐσχάτης κατεσχημένον τῇ λέπρᾳ καθαρόν φησιν εἶναι  Lev .
13 , 11  13  , τάχα ἄν τινος τὸ ἐναντίον , ὅπερ εὔλογον ἦν ὑπολαβεῖν , εἰκάσαντος , τὴν μὲν ἐσταλμένην καὶ περί τι βραχὺ τοῦ σώματος λέπραν ἧττον ἀκάθαρτον , τὴν δὲ κεχυμένην , ὡς ἅπαν περιλαβεῖν αὐτό , μᾶλλον 0 1 .
δηλοῖ δ  , ὡς ἔμοιγε φαίνεται , διὰ συμβόλων τούτων ἀληθέστατον ἐκεῖνο , ὅτι τὰ μὲν ἀκούσια τῶν ἀδικημάτων κ ἂν ἐπιμήκιστα ὄντα ἀνυπαίτια καὶ καθαρά , τὸ συνειδὸς βαρὺν κατήγορον οὐκ ἔχοντα , τὰ δὲ ἑκούσια , κ ἂν μὴ ἐπὶ πλεῖστον ἀναχέηται πρὸς τοῦ κατὰ ψυχὴν ἐλεγχόμενα δικαστοῦ , ἀνίερα καὶ μιαρὰ καὶ ἀκάθαρτα δοκιμάζεται 0 .
ἡ μὲν οὖν διφυὴς καὶ δύο ἐξανθοῦσα χρώματα λέπρα τὴν ἑκούσιον ἐμφαίνει κακίαν ·
ἔχουσα γὰρ ἡ ψυχὴ τὸν ὑγιαίνοντα καὶ ζωτικὸν καὶ ὀρθὸν ἐν ἑαυτῇ λόγον τῷ μὲν οὐ χρῆται ὡς κυβερνήτῃ πρὸς τὴν τῶν καλῶν σωτηρίαν , ἐκδοῦσα δ αὑτὴν τοῖς ναυτιλίας ἀπείροις ὅλον τὸ τοῦ βίου δὴ σκάφος ἐν εὐδίᾳ καὶ γαλήνῃ δυνάμενον σῴζεσθαι περιέτρεψεν .
ἡ δ  εἰς ἓν εἶδος λευκὸν μεταβαλοῦσα τὴν ἀκούσιον διασυνίστησι τροπήν , ἐπειδὰν τὸ λογίζεσθαι ὁ νοῦς ἐκτμηθεὶς ὅλον δι ὅλων , μηδενὸς τῶν εἰς τὸ συνιέναι σπέρματος ὑπολειφθέντος , ὥσπερ οἱ ἐν ἀχλύι καὶ σκότῳ βαθεῖ μηδὲν ὁρᾷ τῶν πρακτέων , ἀλλ οἷα τυφλὸς ἀπροοράτως πᾶσιν ἐμπίπτων συνεχεῖς ὀλίσθους καὶ πτώματα ἐπάλληλα καὶ ἀκούσια ὑπομένῃ 0 .
τούτῳ δ  ὅμοιόν ἐστι καὶ τὸ περὶ τῆς οἰκίας διάταγμα , ἐν ᾗ γίνεσθαι συμβαίνει λέπραν πολλάκις ·
φησὶ γὰρ ὅτι „ ἐὰν γένηται ἁφὴ λέπρας ἐν οἰκίᾳ , ἀφίξεται ὁ κεκτημένος καὶ ἀναγγελεῖ τῷ ἱερεῖ λέγων ·
ὥσπερ ἁφὴ λέπρας ἑώραταί μοι ἐν τῇ οἰκίᾳ “ 0 ·
εἶτα ἐπιφέρει ·
„ καὶ προστάξει ὁ ἱερεὺς ἀποσκευάσαι τὴν οἰκίαν πρὸ τοῦ εἰσελθόντα τὸν ἱερέα εἰς τὴν οἰκίαν ἰδεῖν , καὶ οὐ γενήσεται ἀκάθαρτα ὅσα ἐν τῇ οἰκίᾳ .
καὶ μετὰ ταῦτα εἰσελεύσεται ὁ ἱερεὺς καταμαθεῖν “  Lev .
οὐκοῦν πρὶν μὲν εἰσελθεῖν τὸν ἱερέα , καθαρὰ τὰ ἐν τῇ οἰκίᾳ , ἀφ οὗ δ ἂν εἰσέλθῃ , πάντα ἀκάθαρτα 0 ·
καίτοι τ οὐναντίον εἰκὸς ἦν , ἀνδρὸς κεκαθαρμένου καὶ τελείου , ὃς τὰς ὑπὲρ ἁπάντων εὐχὰς ἁγιστείας ἱερουργίας εἴωθε ποιεῖσθαι , παρελθόντος εἴσω βελτιοῦσθαι τὰ ἔνδον καὶ ἐξ ἀκαθάρτων καθαρὰ γίνεσθαι ·
νυνὶ δὲ οὐ δὲ ἐπὶ τῆς αὐτῆς μένει χώρας , τρέπεται δὲ πρὸς μερίδα τὴν χείρω κατὰ τὴν εἴσοδον τὴν τοῦ ἱερέως .
ἀλλὰ ταῦτα μὲν εἰ συνᾴδει τῇ ῥητῇ καὶ προχείρῳ διατάξει , σκέψονται οἷς ἔθος καὶ φίλον 0 ·
ἡμῖν δὲ ἄντικρυς λεκτέον , ὅτι συνῳδὸν οὕτως οὐδὲν ἄλλο ἄλλῳ , ὡς τὸ εἰσελθόντος τοῦ ἱερέως τὰ κατὰ τὴν οἰκίαν μιαίνεσθαι 0 .
ἕως μὲν γὰρ ὁ θεῖος λόγος εἰς τὴν ψυχὴν ἡμῶν καθάπερ τινὰ ἑστίαν οὐκ ἀφῖκται , πάντα αὐτῆς τὰ ἔργα ἀνυπαίτια 0 ·
ὁ γὰρ ἐπίτροπος ἢ πατὴρ ἢ διδάσκαλος ἢ ὅ τι ποτὲ χρὴ καλεῖν τὸν ἱερέα , ὑφ οὗ νουθετηθῆναι καὶ σωφρονισθῆναι μόνου δυνατόν , μακρὰν ἀφέστηκε 0 .
συγγνώμη δὲ τοῖς δι ἀμαθίαν ἀπειρίᾳ τῶν πρακτέων ἁμαρτάνουσιν 0 ·
οὐ δὲ γὰρ ὡς ἁμαρτημάτων αὐτῶν ποιοῦνται κατάληψιν , ἔστι δ ὅτε κατορθοῦν ἐν οἷς πταίουσι μεγάλα νομίζουσιν .
ὅταν δὲ εἰσέλθῃ ὁ ἱερεὺς ὄντως ἔλεγχος εἰς ἡμᾶς ὥσπερ φωτός τις αὐγὴ καθαρωτάτη , τηνικαῦτα γνωρίζομεν τὰ ἐναποκείμενα ἡμῶν οὐκ εὐαγῆ τῇ ψυχῇ βουλεύματα καὶ τὰς ἐπιλήπτους καὶ ὑπαιτίους πράξεις , αἷς ἀγνοίᾳ τῶν συμφερόντων ἐνεχειροῦμεν 0 .
ταῦτ οὖν ἅπαντα ὁ ἱερώμενος ἔλεγχος μιάνας , ἀποσκευασθῆναι καὶ ἀποσυληθῆναι κελεύει , ὅπως αὐτὴν καθαρὰν ἴδῃ τὴν τῆς ψυχῆς οἰκίαν καί , εἴ τινες ἐν αὐτῇ νόσοι γεγόνασιν , ἰάσηται .
μεμίμηται δὲ τοῦτο καὶ ἡ ἐν ταῖς βασιλείαις ἐντυγχάνουσα τῷ προφήτῃ γυνὴ χήρα  III Reg .
χήρα δ ἐστίν , οὐχ ἥν φαμεν ἡμεῖς , ὅταν ἀνδρὸς ἐρήμη γένηται , ἀλλὰ τῷ χηρεύειν τῶν φθειρόντων καὶ λυμαινομένων παθῶν τὴν διάνοιαν , ὥσπερ καὶ ἡ παρὰ Μωυσῇ Θάμαρ 0 1 ·
καὶ γὰρ ταύτῃ προστέτακται χηρευούσῃ καθέζεσθαι ἐν τῷ τοῦ μόνου καὶ σωτῆρος οἴκῳ πατρός  Gen .
38 , 11  , δι ὃν ἀεὶ καταλιποῦσα τὰς τῶν θνητῶν συνουσίας καὶ ὁμιλίας ἠρήμωται μὲν καὶ κεχήρευκεν ἀνθρωπίνων ἡδονῶν , παραδέχεται δὲ θείαν γονὴν καὶ πληρουμένη τῶν ἀρετῆς σπερμάτων κυοφορεῖ καὶ ὠδίνει καλὰς πράξεις ·
ἃς ὅταν ἀποτέκῃ , τὰ κατὰ τῶν ἀντιπάλων αἴρεται βραβεῖα καὶ νικηφόρος ἀναγράφεται σύμβολον ἐπιφερομένη φοίνικα τῆς νίκης ·
θάμαρ γὰρ ἑρμηνεύεται φοῖνιξ .
λέγει δὲ πρὸς τὸν προφήτην πᾶσα διάνοια χήρα καὶ ἐρήμη κακῶν μέλλουσα γίνεσθαι ·
„ ἄνθρωπε τοῦ θεοῦ , εἰσῆλθες πρὸς μὲ ἀναμνῆσαι τὸ ἀδίκημά μου καὶ τὸ ἁμάρτημά μου “  III Reg .
εἰσελθὼν γὰρ εἰς τὴν ψυχὴν ὁ ἔνθους οὗτος καὶ κατεσχημένος ἐξ ἔρωτος ὀλυμπίου καὶ διηρεθισμένος τοῖς τῆς θεοφορήτου μανίας ἀκατασχέτοις οἴστροις μνήμην ἀδικημάτων καὶ ἁμαρτημάτων ἀρχαίων ἐργάζεται , οὐχ ἵνα πάλιν αὐτοῖς χρήσηται , ἀλλ ἵνα μέγα στενάξασα καὶ μέγα κλαύσασα τὴν παλαιὰν τροπὴν τὰ μὲν ἐκείνης ἔγγονα μισήσασα ἀποστραφῇ , οἷς δ ὑφηγεῖται ὁ ἑρμηνεὺς τοῦ θεοῦ λόγος καὶ προφήτης ἕπηται ·
τοὺς γὰρ προφήτας ἐκάλουν οἱ πρότερον τοτὲ μὲν ἀνθρώπους θεοῦ , τοτὲ δὲ ὁρῶντας  I Reg .
9 , 9  , κύρια ὀνόματα καὶ ἐμπρεπῆ τῷ ἐπιθειασμῷ καὶ τῇ περιαθρήσει τῶν πραγμάτων ᾗ ἐκέχρηντο τιθέμενοι 0 .
προσηκόντως οὖν ὁ ἱερώτατος Μωυσῆς τότε φθείρεσθαι τὴν γῆν εἶπεν , ὅτε αἱ τοῦ δικαίου Νῶε ἀρεταὶ διεφάνησαν ·
„ ἦν δὲ “ φησί „ κατεφθαρμένη , ὅτι κατέφθειρε πᾶσα σὰρξ τὴν ὁδὸν αὐτοῦ ἐπὶ τῆς γῆς “  Gen .
δόξει μέν τισιν ἡ λέξις ἡμαρτῆσθαι καὶ τὸ ἀκόλουθον τοῦ λόγου καὶ τὸ ἄπταιστον οὕτως ἔχειν ·
ὅτι κατέφθειρε πᾶσα σὰρξ τὴν ὁδὸν αὑτῆς 0 ·
ἀνοίκειον γάρ ἐστι θηλυκῷ ὀνόματι , τῇ σαρκί , ἀρρενικὴν ἐπιφέρεσθαι πτῶσιν , τὴν αὐτοῦ .
μήποτε δὲ οὐ περὶ μόνης σαρκός ἐστιν ὁ λόγος τὴν αὑτῆς φθειρούσης ὁδόν , ἵνα εἰκότως ἡμαρτῆσθαι τὰ περὶ τὴν λέξιν δοκῇ , ἀλλὰ περὶ δυεῖν , σαρκός τε τῆς φθειρομένης καὶ ἑτέρου , οὗ τὴν ὁδὸν λυμαίνεσθαί τε καὶ φθείρειν ἐπιχειρεῖ .
ὥσθ οὕτως ἀποδοτέον ·
κατέφθειρε πᾶσα σὰρξ τὴν τοῦ αἰωνίου καὶ ἀφθάρτου τελείαν ὁδὸν τὴν πρὸς θεὸν ἄγουσαν .
ταύτην ἴσθι σοφίαν ·
διὰ γὰρ ταύτης ὁ νοῦς ποδηγετούμενος εὐθείας καὶ λεωφόρου ὑπαρχούσης ἄχρι τῶν τερμάτων ἀφικνεῖται ·
τὸ δὲ τέρμα τῆς ὁδοῦ γνῶσίς ἐστι καὶ ἐπιστήμη θεοῦ .
ταύτην τὴν ἀτραπὸν μισεῖ καὶ προβέβληται καὶ φθείρειν ἐπιχειρεῖ πᾶς ὁ σαρκῶν ἑταῖρος ·
οὐδενὶ γὰρ οὕτως οὐδὲν ἀντίπαλον ὡς ἐπιστήμη σαρκὸς ἡδονῇ 0 1 .
βουλομένοις γοῦν ταύτην πορεύεσθαι τὴν ὁδὸν βασιλικὴν οὖσαν τοῖς τοῦ ὁρατικοῦ γένους μετέχουσιν , ὅπερ Ἰσραὴλ κέκληται , διαμάχεται ὁ γήινος Ἐδὼμ  τοῦτο γὰρ διερμηνευθεὶς ὀνομάζεται  μετὰ σπουδῆς καὶ παρασκευῆς τῆς πάσης εἴρξειν ἀπειλῶν τῆς ὁδοῦ καὶ ἀτριβῆ καὶ ἀπόρευτον αὐτὴν κατασκευάσειν εἰσάπαν .
οἱ μὲν οὖν πεμφθέντες πρέσβεις λέγουσι ταῦτα ·
„ παρελευσόμεθα διὰ τῆς γῆς σου ·
οὐ διελευσόμεθα δι ἀγρῶν , οὐ δι ἀμπελώνων , οὐ πιόμεθα ὕδωρ λάκκου σου .
ὁδῷ βασιλικῇ πορευσόμεθα ·
οὐκ ἐκκλινοῦμεν δεξιὰ οὐ δὲ εὐώνυμα , ἕως ἂν παρέλθωμέν σου τὰ ὅρια .
ὁ δὲ Ἐδὼμ ἀποκρίνεται φάσκων ·
οὐ διελεύσῃ δι ἐμοῦ ·
εἰ δὲ μή , ἐν πολέμῳ ἐξελεύσομαί σοι εἰς συνάντησιν 0 .
καὶ λέγουσιν αὐτῷ οἱ υἱοὶ Ἰσραήλ ·
παρὰ τὸ ὄρος παρελευσόμεθα .
ἐὰν δὲ τοῦ ὕδατός σου πίω ἐγώ τε καὶ τὰ κτήνη , δώσω σοι τιμήν ·
ἀλλὰ τὸ πρᾶγμα οὐδέν ἐστι , παρὰ τὸ ὄρος παρελευσόμεθα .
οὐ διελεύσῃ δι ἐμοῦ “  Num .
τῶν παλαιῶν τινα λόγος ἔχει θεασάμενον ἐσταλμένην πολυτελῆ πομπὴν πρός τινας τῶν γνωρίμων ἀπιδόντα εἰπεῖν ·
„ ὦ ἑταῖροι , ἴδετε ὅσων χρείαν οὐκ ἔχω “ , διὰ βραχείας φωνῆς μέγιστον καὶ οὐράνιον ὡς ἀληθῶς ἐπάγγελμα αὐχήσαντα .
τὸν Ὀλυμπιακὸν ἀγῶνα κατὰ τοῦ πλούτου παντὸς ἐστεφάνωσαι καὶ τῶν ἐν αὐτῷ κεκράτηκας οὕτως , ὡς μηδὲν εἰς ἀπόλαυσίν τε καὶ χρῆσιν τῶν ἀπ αὐτοῦ παραδέχεσθαι ;
θαυμάσιος μὲν ὁ λόγος , πολὺ δ ἡ γνώμη θαυμασιωτέρα τοσοῦτον πρὸς ἰσχὺν ἐπιδεδωκυῖα , ὡς ἤδη καὶ ἀκονιτὶ δύνασθαι νικᾶν ἀνὰ κράτος 0 1 .
ἀλλ οὐχ ἑνὶ ἀνδρὶ ἔξεστι μόνον αὐχῆσαι παρὰ Μωυσῇ τὰ προτέλεια τῆς σοφίας ἀναδιδαχθέντι , ἀλλὰ καὶ ὅλῳ ἔθνει πολυανθρωποτάτῳ .
τεθάρρηκε καὶ ἐπιτετόλμηκεν ἡ ἑκάστου ψυχὴ τῶν γνωρίμων αὐτοῦ πρὸς τὸν βασιλέα τῶν φαινομένων ἁπάντων ἀγαθῶν τὸν γήινον Ἐδὼμ  ὄντως γὰρ τὰ τῷ δοκεῖν ἀγαθὰ πάντα γήινα  λέγειν 0 ·
„ ἤδη παρελεύσομαι διὰ τῆς γῆς σου .
“ ὢ ὑπερφυεστάτης καὶ μεγαλοπρεποῦς ὑποσχέσεως .
πάντα , εἴπατέ μοι , ὑπερβῆναι παρελθεῖν παραδραμεῖν τὰ φαινόμενα καὶ νομιζόμενα γῆς  ὄντα  ἀγαθὰ δυνήσεσθε ;
καὶ οὐδὲν ἄρα τὴν εἰς τὸ πρόσω ὑμῶν ὁρμὴν ἀντιβιασάμενον ἐφέξει καὶ στήσει ;
ἀλλὰ τοὺς μὲν τοῦ πλούτου θησαυροὺς ἅπαντας ἑξῆς πλήρεις ἰδόντες ἀποστραφήσεσθε καὶ ἀποκλινεῖτε τὰς ὄψεις , τὰ δὲ τῶν προγόνων ἀξιώματα τῶν πρὸς πατρὸς καὶ μητρὸς καὶ τὰς ᾀδομένας παρὰ τοῖς πολλοῖς εὐγενείας ὑπερκύψετε ;
δόξαν δὲ , ἧς ἀντικαταλλάττονται πάντα ἄνθρωποι , κατόπιν ὥσπερ τι τῶν ἀτιμοτάτων ἀπολείψετε 0 ;
ὑγείαν σώματος καὶ αἰσθήσεων ἀκρίβειαν καὶ κάλλος περιμάχητον καὶ ῥώμην ἀνανταγώνιστον καὶ τ ἄλλα ὅσοις ὁ τῆς ψυχῆς οἶκος ἢ τύμβος ἢ ὁτιοῦν χρὴ καλεῖν κεκόσμηται παραδραμεῖσθε , ὡς μηδὲν αὐτῶν κατατάξαι ἐν τῇ τῶν ἀγαθῶν μερίδι ;
ὀλυμπίου καὶ οὐρανίου ταῦτα ψυχῆς τὰ μεγάλα τολμήματα τὸν μὲν περίγειον χῶρον ἀπολελοιπυίας , ἀνειλκυσμένης δὲ καὶ μετὰ τῶν θείων φύσεων διαιτωμένης 0 ·
θέας γὰρ ἐμπιπλαμένη τῶν γνησίων καὶ ἀφθάρτων ἀγαθῶν εἰκότως τοῖς ἐφημέροις καὶ νόθοις ἀποτάττεται .
τί οὖν ὄφελος παρελθεῖν πάντα τὰ θνητῶν θνητὰ ἀγαθά , παρελθεῖν δὲ μὴ σὺν ὀρθῷ λόγῳ , ἀλλ ὡς ἔνιοι δι ὄκνον ἢ ῥᾳθυμίαν ἢ ἀπειρίαν ἐκείνων 0 1 ;
οὐ γὰρ πανταχοῦ πάντα , ἄλλα δὲ παρ ἄλλοις τετίμηται 0 .
τούτου χάριν βουλόμενος τὸ μετ ὀρθότητος λόγου καταφρονητικοὺς τῶν εἰρημένων γενέσθαι παραστῆσαι τῷ „ παρελεύσομαι “ προστίθησι τὸ „ διὰ τῆς γῆς σου “ ·
τοῦτο γὰρ τὸ ἀναγκαιότατον ἦν , γενομένους ἐν ἀφθόνοις τῶν φαινομένων ἀγαθῶν ὕλαις ἁπάσαις ὑπὸ μηδενὸς τῶν προβληθέντων ὑφ  ἑκάστης δικτύων ἁλῶναι , πυρὸς μέντοι τὸν τρόπον ἰσχῦσαι ῥύμῃ μιᾷ τὰς ἐπαλλήλους καὶ συνεχεῖς φορὰς διακλάσαι .
διὰ μὲν δὴ τούτων φασὶ „ παρελεύσεσθαι “ , διὰ δὲ „ ἀγρῶν καὶ ἀμπελώνων “ οὐκέτι 0 ·
τὰ γὰρ ἥμερα ἐν ψυχῇ φυτὰ ἡμέρους ἀποτίκτοντα καρπούς , ἀστείους μὲν λόγους , ἐπαινετὰς δὲ πράξεις , ὠγύγιος εὐήθεια παρέρχεσθαι 0 ·
μένειν γὰρ ἔδει καὶ δρέπεσθαι καὶ ἀπλήστως ἐμφορεῖσθαι ·
κάλλιστον γὰρ ἡ ἐν ἀρεταῖς τελείαις ἀκόρεστος εὐφροσύνη , ἧς οἱ λεχθέντες ἀμπελῶνες σύμβολα 0 .
οἷς δ ὁ θεὸς ἐπινίφει καὶ ἐπομβρεῖ τὰς ἀγαθῶν πηγὰς ἄνωθεν , ἐκ λάκκου πίνομεν καὶ βραχείας  καὶ  κατὰ γῆς λιβάδας ἀναζητοῦμεν , ὕοντος ἡμῖν ἀνεπισχέτως οὐρανοῦ τὴν νέκταρος καὶ ἀμβροσίας τῶν μεμυθευμένων ἀμείνω τροφήν ;
ἔτι δὲ ποτὸν τεθησαυρισμένον ἐξ ἐπιτεχνήσεως ἀνθρώπων ἐξανιμῶντες ὑπόδρομον καὶ καταφυγὴν δυσελπιστίας ἔργον προσιέμεθα , οἷς τὸν ὀλύμπιον θησαυρὸν εἰς χρῆσιν καὶ ἀπόλαυσιν ὁ σωτὴρ τοῦ παντὸς ἤνοιξεν ;
εὔχεται γὰρ Μωυσῆς ὁ ἱεροφάντης , ἵνα „ ἀνοίξῃ κύριος ἡμῖν τὸν θησαυρὸν αὐτοῦ τὸν ἀγαθόν , τὸν οὐρανόν , δοῦναι ὑετόν “  Deut .
ἐπήκοοι δὲ αἱ τοῦ θεοφιλοῦς εὐχαί 0 .
ὁ μη δ οὐρανὸν ἢ ὑετὸν ἢ λάκκον ἢ συνόλως τι τῶν ἐν γενέσει νομίσας ἱκανὸν εἶναι τρέφειν ἑαυτόν , ὑπερβὰς δὲ ταῦτα πάντα καὶ ὃ ἔπαθεν εἰπὼν „ ὁ θεὸς ὁ τρέφων με ἐκ νεότητος “  Gen 0 .
48 , 15  ἆρα οὐ δοκεῖ σοι πάντα ὅσα κατὰ γῆς ὕδατος συστήματα μη δ ἂν ἀξιῶσαι προσιδεῖν ;
οὐκ ἂν οὖν ἐκ λάκκου πίοι , ᾧ δίδωσιν ὁ θεὸς τὰς ἀκράτους μεθύσματος πόσεις , τοτὲ μὲν διά τινος ὑπηρετοῦντος τῶν ἀγγέλων , ὃν οἰνοχοεῖν ἠξίωσε , τοτὲ δὲ καὶ δι ἑαυτοῦ , μηδένα τοῦ διδόντος καὶ τοῦ λαμβάνοντος μεταξὺ τιθείς .
ἀνυπερθέτως οὖν τῇ βασιλικῇ πειρώμεθα βαδίζειν ὁδῷ , οἱ τὰ γήινα παρέρχεσθαι δικαιοῦντες ·
βασιλικὴ δ ἐστὶν ὁδός , ἧς δεσπότης ἰδιώτης μὲν οὐ δὲ εἷς , μόνος δὲ ὁ καὶ μόνος βασιλεὺς ἀληθείᾳ 0 1 .
αὕτη δ ἐστί , καθὰ καὶ μικρῷ πρότερον εἶπον , σοφία , δι ἧς μόνης ἱκέτισι ψυχαῖς ἡ ἐπὶ τὸν ἀγένητον καταφυγὴ γίνεται ·
εἰκὸς γὰρ τὸν δι ὁδοῦ τῆς βασιλικῆς ἀκωλύτως ἰόντα μὴ πρότερον καμεῖν ἢ ἐντυχεῖν τῷ βασιλεῖ 0 .
τότε δὲ τήν τε ἐκείνου μακαριότητα καὶ τὴν ἰδίαν εὐτέλειαν γνωρίζουσιν οἱ προσελθόντες ·
καὶ γὰρ Ἀβραὰμ ἐγγίσας τῷ θεῷ ἑαυτὸν εὐθὺς ἔγνω γῆν καὶ τέφραν ὄντα  Gen .
μή τε δὲ ἐπὶ δεξιὰ μή τε ἐπὶ θάτερα τῆς βασιλικῆς ἀποκλινέτωσαν ὁδοῦ , ἀλλ αὐτῇ τῇ μέσῃ προΐτωσαν .
αἱ γὰρ ἐφ ἑκάτερα ἐκτροπαὶ τῇ μὲν ὑπερβολὰς εἰς ἐπίτασιν τῇ δὲ ἐλλείψεις πρὸς ἄνεσιν ἔχουσαι ὑπαίτιοι 0 1 ·
οὐ γὰρ ἧττον τοῦ εὐωνύμου τὸ δεξιὸν ψεκτὸν ἐνταῦθα 0 ·
παρὰ μέν γε τοῖς προπετῶς ζῶσι τὸ μὲν θράσος δεξιόν , ἀριστερὸν δὲ ἡ δειλία , παρὰ δὲ τοῖς ἀνελευθέροις περὶ χρημάτων διοίκησιν δεξιὸν μὲν ἡ φειδωλία , εὐώνυμον δὲ αἱ ἀνειμέναι δαπάναι 0 1 2 ·
καὶ ὅσοι μέντοι ἐν τῷ λογίζεσθαι περιττοί , κρίνουσι τὸ μὲν πανοῦργον αἱρετόν , τὸ δὲ εὐηθικὸν φευκτόν 0 1 ·
καὶ δεισιδαιμονίαν μὲν ὡς δεξιὸν ἄλλοι μεταδιώκουσιν , ἀποδιδράσκουσι δ ὡς φευκτὸν ἀσέβειαν 0 .
ἵνα οὖν μὴ ταῖς μαχομέναις κακίαις ἀναγκασθῶμεν ἐκτρεπόμενοι χρῆσθαι , τὴν μέσην ὁδὸν εὐθύνειν βουλώμεθά τε καὶ εὐχώμεθα ·
μέση δὲ θράσους μὲν καὶ δειλίας ἀνδρεία , ῥᾳθυμίας δὲ ἐκκεχυμένης καὶ φειδωλίας ἀνελευθέρου σωφροσύνη , πανουργίας τε αὖ καὶ μωρίας φρόνησις , καὶ μὴν δεισιδαιμονίας καὶ ἀσεβείας εὐσέβεια 0 1 2 .
αὗται μέσαι τῶν παρ ἑκάτερα ἐκτροπῶν εἰσι , βάσιμοι καὶ λεωφόροι ὁδοὶ πᾶσαι , αἷς οὐ θέμις ὀργάνοις σωματικοῖς ἀλλὰ ψυχῆς κινήσεσιν ἐφιεμένης τοῦ ἀρίστου συνεχῶς ἐμπεριπατεῖν 0 .
ἐπὶ τούτῳ μάλιστα δυσχεράνας ὁ γήινος Ἐδὼμ  δέδιε γὰρ περὶ τῆς τῶν ἑαυτοῦ δογμάτων ἀνατροπῆς τε καὶ συγχύσεως  ἀπειλήσει πόλεμον ἀκήρυκτον , εἰ βιαζοίμεθα διέρχεσθαι τέμνοντες καὶ κείροντες ἀεὶ τὸν τῆς ψυχῆς αὐτοῦ καρπόν , ὃν ἐπ ὀλέθρῳ φρονήσεως σπείρας οὐκ ἐθέρισε ·
„ οὐ διελεύσῃ δι ἐμοῦ ·
εἰ δὲ μή γε , ἐν πολέμῳ ἐξελεύσομαί σοι εἰς ἀπάντησιν 0 .
“ ἀλλὰ μηδὲν αὐτοῦ τῶν ἐπανατάσεων φροντίσαντες ἀποκρινώμεθα , ὅτι „ παρὰ τὸ ὄρος πορευσόμεθα “ , τουτ έστιν ὑψηλαῖς καὶ μετεώροις ἔθος ἔχοντες ἐνομιλεῖν δυνάμεσι καὶ ὁρικῶς ἕκαστα σκοπεῖν , τὸν παντὸς οὑτινοσοῦν λόγον ἐρευνῶντες , δι οὗ τὸ τί ἦν εἶναι γνωρίζεται , καταφρονητικῶς ἔχομεν πάντων ὅσα ἐκτός τε καὶ περὶ σῶμα 0 ·
ταπεινὰ γὰρ ταῦτά γε καὶ λίαν χαμαίζηλα , σοὶ μὲν φίλα , ἐχθρὰ δὲ ἡμῖν αὐτοῖς , οὗ χάριν οὐδενὸς αὐτῶν προσαψόμεθα 0 .
εἰ γὰρ ἄκρῳ δακτύλῳ τὸ τοῦ λόγου δὴ τοῦτο μόνον ψαύσομεν , γέρας καὶ τιμήν σοι παρέξομεν ·
φρυαττόμενος γὰρ αὐχήσεις , ὡς καὶ ἡμῶν τῶν φιλαρέτων δελέασιν ἡδονῆς ὑπαχθέντων .
„ ἐὰν γὰρ τοῦ ὕδατός σου “ φησί „ πίω ἐγώ τε καὶ τὰ κτήνη μου , δώσω τιμήν σοι “ , οὐ τὸν λεγόμενον ὦνον παρὰ ποιηταῖς , ἀργύριον ἢ χρυσίον ἢ ἄλλα ὅσα πρὸς τοὺς πιπράσκοντας ἔθος τοῖς ὠνουμένοις ἀντικαταλλάττεσθαι , ἀλλὰ τιμὴν τὸ γέρας νυνὶ παραλαμβάνει 0 .